אביב כוכבי

אביב כוכבי (נולד ב-23 באפריל 1964) הוא איש צבא ישראלי במילואים ששירת כראש המטה הכללי ה-22 של צה"ל. קודם לכן שימש סגן הרמטכ"ל, מפקד פיקוד הצפון, ראש אמ"ן, ראש חטיבת המבצעים באמ"ץ, מפקד אוגדת עזה, מפקד עוצבת האש ומפקד חטיבת הצנחנים. כוכבי הוא השני מבין שלושת ילדיהם של ריבה (לבית רזניק, 1934–2013), מורה לחינוך גופני, ושאול כוכבי (1933–2022), בעל עסק לציוד תעשייתי. סבו מצד האם עלה לארץ ישראל מרוסיה עם כמה מאחיו טרם מלחמת העולם השנייה. משפחת סבו מצד אביו, ששמה המקורי היה שטרנגסט (שפירושו "אורח (מ)כוכב"), גרה בקרקוב שבפולין. הסב, רומק-אברהם שטרנגסט, עלה לארץ ישראל בשנות ה-20 של המאה ה-20, עיברת את שמו ל"כוכבי" והיה מסוללי כביש 75 וממקימי קריית חיים. רבים ממשפחת שטרנגסט שנותרו בפולין נספו בשואה. אחד מדודיו של אביו ניצל בזכות עבודתו במפעלי אוסקר שינדלר. נולד וגדל בקריית ביאליק, למד בבית הספר היסודי "הבונים" ובקריית החינוך אורט קריית ביאליק, והיה חניך בתנועת הנוער המחנות העולים. אחותו, ד"ר טל כוכבי, הייתה בין השנים 2011-2023 העורכת הראשית וראש ההוצאה לאור של מכון ון ליר. אחיו, ד"ר זהר כוכבי, היה מנהל מחלקת המחקר במכון זולת לשוויון וזכויות אדם. כוכבי התגייס לצה"ל באוגוסט 1982, התנדב לצנחנים, ושובץ בגדוד 890. עבר מסלול הכשרה כלוחם. לאחר מכן עבר קורס מ"כים חי"ר וקורס קציני חי"ר, אותם סיים כחניך מצטיין. לאחר סיום הקורס מונה למפקד מחלקת מסלול של גדוד 890. בהמשך שימש כמפקד מחלקה רובאית. לאחר מכן שימש כקצין המבצעים הגדודי. בהמשך מונה למפקד פלוגת מסלול. לאחר מכן שימש כמפקד הפלוגה המסייעת בגדוד 890. בהמשך מונה למפקד פלנ"ט צנחנים בין השנים 1988–1989. לאחר לימודי תואר ראשון בפילוסופיה באוניברסיטה העברית ולימודים בפו"ם, מונה לקצין אג"ם של חטיבת הצנחנים. בשנת 1993 הועלה לדרגת סא"ל ומונה למפקד גדוד 101, ושימש בתפקיד עד שנת 1994. בשנת 1995 מונה למפקד בא"ח צנחנים, ושירת בתפקיד עד שנת 1997. לאחר מכן שירת כסגן מפקד חטיבת הצנחנים בין השנים 1997–1998. לאחר השלמת תואר שני במינהל ציבורי באוניברסיטת הרווארד בתוכנית משותפת לקרן וקסנר ולבית הספר לממשל על שם קנדי, הועלה בשנת 1998 לדרגת אל"ם ומונה למפקד החטיבה המזרחית ביחידת הקישור ללבנון, בתקופת ארז גרשטיין, ושימש בתפקיד עד שנת 1999. בתקופת תפקידו נהרגו מפקד סיירת הצנחנים, איתן בלחסן ומפקד היק"ל, גרשטיין. בשנת 1999 מונה למפקד עוצבת חצי האש, ושימש בתפקיד עד שנת 2001. בשנת 2001 מונה למפקד חטיבת הצנחנים, תפקיד בו כיהן עד שנת 2003. יחד עם קבוצת מפקדים נוספים מיחידות השדה, ובהם, משה תמיר, יאיר גולן, גל הירש ונעם תיבון, היה מהדוחפים לפעול כנגד מקורות הטרור הפלסטיני באינתיפאדה השנייה, בקסבות ובמחנות הפליטים, למרות היותם מרחבים אורבניים צפופים ומסובכים ללחימה, ולמרות היסוסי הפיקוד הבכיר של צה"ל. הוא הוביל את החטיבה בהצלחה במבצע השתלטות על מחנה הפליטים בלאטה בשכם בפברואר 2002. במהלך המבצע חדרו חיילי החטיבה למחנה הפליטים במתקפה סימולטנית רב-כיוונית, ונעו בתוך המחנה באמצעות פריצת קירות, וכך הצליחו להשתלט על המחנה ולפגוע במחבלים רבים כמעט ללא נפגעים, לחימה זו נוהלה לפי שיטה שהגה ופיתח בעצמו. בהמשך השיטה הועתקה על ידי צבאות אחרים ואומצה גם על ידי צבא ארצות הברית במלחמת עיראק ובמלחמת אפגניסטן. לאחר מכן הוביל את החטיבה במבצע חומת מגן ובמבצעים נוספים ברחבי יהודה ושומרון כנגד תשתיות הטרור הפלסטיני, ובהם, כיבוש בית לחם והטלת מצור על כנסיית המולד, בה התבצרו חמישים מבוקשים חמושים שהחזיקו כ-200 בני ערובה וניהלו קרבות ירי מול צה"ל. המצור נמשך 39 ימים וסוקר על ידי התקשורת הבין־לאומית. כמפקד החטיבה הוביל תוכנית סדורה למיגור תופעת התעללות של לוחמים ותיקים בצעירים. המודל שהכתיב התפשט לכלל החטיבות הסדירות. בנוסף הקים בצנחנים מסלול לוחמים עבור "נערי רפול". בשנת 2003 הועלה לדרגת תא"ל ומונה למפקד עוצבת האש, ושימש בתפקיד עד נובמבר 2004. ב-30 בנובמבר 2004 מונה למפקד אוגדת עזה, והוביל את האוגדה במבצעים כנגד שיגור הקאסמים וכנגד תשתיות הטרור הפלסטיני ברצועת עזה, ובהם, מבצע "צעד מזרחי" ומבצע גשמי קיץ. במהלך שירותו כמפקד האוגדה התרחשו שני אירועים משמעותיים; תוכנית ההתנתקות בספטמבר 2005 וחטיפת גלעד שליט ביוני 2006. את תפקידו סיים ב-6 באוגוסט 2006. בסיום תפקידו עמד לצאת ללימודים במכללה לביטחון בלונדון, אך נסיעתו בוטלה מחשש למעצר על ידי שלטונות בריטניה בחשד למעורבות בפשעי מלחמה במהלך שירותו באוגדת עזה. במקום זאת נסע לארצות הברית ולמד לתואר שני נוסף ביחסים בינלאומיים באוניברסיטת ג'ונס הופקינס. בשנת 2007 מונה לראש חטיבת המבצעים באמ"ץ, תפקיד בו כיהן עד ינואר 2010, במהלך התפקיד השתתף בתכנון מבצע עופרת יצוקה. לאחר מכן שימש כפרויקטור באגף התכנון. ב-22 בנובמבר 2010 הועלה לדרגת אלוף ומונה לראש אמ"ן. במהלך נאום שנשא בכנס הרצליה בפברואר 2012, חשף כי "בידי אויבינו מצויים 200 אלף טילים המסוגלים לפגוע בישראל", והעריך כי ברשות איראן די אורניום מועשר לייצורן של 4 פצצות גרעין. בנאום שנשא שנה לאחר מכן אמר כי בידם מספיק חומרים לייצור של בין חמש לשש פצצות. במהלך תפקידו החלו אירועי האביב הערבי, בנוסף התרחשו מבצע עמוד ענן, מבצע חשיפה מלאה, מבצע שובו אחים ומבצע צוק איתן. האגף בראשותו, בשיתוף זרוע היבשה, פיתח תפיסה חדשה של לוחמה מבוססת מודיעין (לוחמ"מ), על פי התפיסה, מועבר מידע טקטי לטובת פעילות בשטח, עד למפקדי הפלוגות והמחלקות, באמצעות מערכות צבא יבשה דיגיטלי (צי"ד), והמידע מוזרם אליהם גם תוך כדי הלחימה עצמה, וזאת כהפקת לקחים ממלחמת לבנון השנייה, בה מידע מודיעיני נשמר ברמות הבכירות ולא הועבר לפעמים לידיעת הכוחות בשטח, מחשש מופרז מדליפת מידע והגנה על מקורות. כמו כן פיתח האגף שיטות איסוף ומחקר משודרגות, תוך הוספת כוח אדם ליחידת הסייבר ההתקפי השייכת לאמ"ן, שהוקמה לצד יחידות חדשות נוספות באגף. בנוסף הרחיב בשנת 2012 את מערך המבצעים המיוחדים, ממחלקה בראשותו של אל"ם לחטיבה בפיקודו של תא"ל. הוא סיים את תפקידו ב-22 בספטמבר 2014. על תפקודו של כוכבי כראש אמ"ן נמתחה ביקורת בדוח מבקר המדינה בעניין מבצע צוק איתן שפורסם בפברואר 2017, שם נמצא כי כוכבי (יחד עם שר הביטחון משה יעלון, הרמטכ"ל בני גנץ וראש השב"כ יורם כהן) לא פעל מבעוד מועד להבאת נושא איום מנהרות התקיפה מעזה לדיון בקבינט המדיני-ביטחוני. עוד נמצא כי כוכבי, אף שנרשמו לזכותו הישגים הקשורים בשיפור שיתוף הפעולה בין אמ"ן והשב"כ, לא חתר כמצופה להכללת נושא איום המנהרות בצי"ח הלאומי, ואף הגדיר את תחומי האחריות ביחס לנושא זה בצורה שמנעה מעורבות אפקטיבית של חטיבת המחקר של אמ"ן בטיפול בנושא. ב-2 בנובמבר 2014 מונה למפקד פיקוד הצפון. במהלך תפקידו הלך ונבנה המכשול למול חזבאללה בגבול עם לבנון, במקביל כוחות הפיקוד ניהלו פעילות עיקשת לסיכול תשתיות טרור משטח סוריה, לצד קידום פרויקט שכנות טובה בגבול הסורי. את תפקידו סיים ב-19 במרץ 2017. ב-11 במאי 2017 מונה לסגן הרמטכ"ל, בתפקיד זה שירת עד 13 בדצמבר 2018. ב-26 באוקטובר 2018 המליץ שר הביטחון, אביגדור ליברמן, למנותו לרמטכ"ל ה-22 של צה"ל, בהסכמתו של ראש הממשלה, בנימין נתניהו. ב-25 בנובמבר אישרה הממשלה את מינויו. ב-15 בינואר 2019 הועלה לדרגת רב-אלוף והחל את שירותו כרמטכ"ל. עם כניסתו לתפקיד התווה מדיניות לחיזוק הקצה המבצעי של יחידות צה"ל ולשיפור קטלניותו, ואף הנחה להגדיל באופן משמעותי את הצטיידות המסגרות הגדודיות באמצעי לחימה נוספים, בהם אמצעי אופטיקה, טילי נ"ט, מערכות נשק צלפים ורחפנים. בשנתו הראשונה בתפקיד החל בשינויים ארגוניים לחיזוק התווך המבצעי הרב-ממדי והתאמת צה"ל למאפייני הלחימה העתידיים. השינויים המרכזיים שביצע בשנתו הראשונה בתחום הם: הקמת מנהלת מטרות מטכ"לית, הקמת חטיבת שילו"ח והקמת יחידת רפאים. בנוסף, קידם מסמך תפיסתי, המתאר כיצד נדרש צה"ל להיערך על מנת לשמר ולחזק את היתרון היחסי שלו מול אתגרי העתיד. על פי מסמך זה עוצבה התוכנית הרב-שנתית 'תנופה' לשנים 2020–2024. במהלך חציון א' של שנת 2019 גיבש את שלב עיצוב התר"ש, לקראת אישור התוכנית על ידי הדרג המדיני. חלק מתוכנית מומש בשנת 2020. במהלך כהונתו נמשכו העימותים בגבול ישראל–רצועת עזה, בחודשים מרץ 2019 ומאי 2019 פרצו ימי קרב שהתבטאו בירי רקטות ופצמ"רים לעבר ישראל, ובתקיפות של חיל האוויר ברחבי רצועת עזה. במהלך ימי הקרב בתחילת מאי 2019 שכונו "גן סגור", נהרגו 25 פלסטינים, בהם כ-20 מחבלים, וכן בוצע סיכול ממוקד של אחראי העברת הכספים של ארגון הטרור חמאס. במהלך ההסלמה שיגרו ארגוני הטרור בעזה כ-600 רקטות אל עבר ישראל. בהסלמה זו נהרגו ארבעה אזרחים ישראלים. במקביל נמשכה גם הפעילות בסכסוך האיראני-ישראלי שבנוסף לתקיפות של צה"ל בסוריה כללה גם, לפי מקורות זרים, תקיפת בסיסי טילים איראניים בעיראק ותקיפת מתקן לדיוק טילים בביירות. באוגוסט 2019 סוכל פיגוע במתווה רחפני נפץ של כוח קודס האיראני בסוריה. בימים שלאחר מכן נערך צה"ל לתגובת חזבאללה, שלא איחרה לבוא. ב-1 בספטמבר 2019, ביצע חזבאללה ירי נ"ט לעבר אמבולנס צבאי ולעבר עמדה במוצב "אביבים". צה"ל הגיב בירי 100 פגזי ארטילריה ובתקיפות של חיל האוויר. במהלך שנת 2019, הקים כוכבי את היחידה הרב-ממדית, והורה על סגירת חטיבת מרכבות הפלדה, כחלק מתר"ש תנופה. ב-12 בנובמבר 2019 פתח צה"ל במבצע חגורה שחורה, שהחל בסיכול ממוקד של הטרוריסט בהאא אבו אל-עטא, והמשיך במספר ימים של חילופי אש עם הג'יהאד האסלאמי, במהלכם הפלסטינים שיגרו כ-450 רקטות לעבר ישראל. בתגובה ביצע צה"ל סדרת תקיפות אוויריות, על יעדי טרור של הג'יהאד האסלאמי וסיכל חוליות שיגור של רקטות. בתקיפות אלו נהרגו כ-40 פלסטינים, בהם כ-26 מחבלים מהג'יהאד האסלאמי. ב-20 בנובמבר 2019 ביצע צה"ל תקיפה נרחבת בסוריה כנגד מטרות של כוח קודס ושל צבא סוריה, זאת בתגובה לירי 4 רקטות שבוצע יום קודם לכן לעבר רמת הגולן. במאי 2021 פיקד על צה"ל במבצע שומר החומות כנגד החמאס והג'יהאד האסלאמי ברצועת עזה. המבצע נוהל ברובו בתקיפות אוויריות של חיל האוויר הישראלי והגנת העורף ממטחים כבדים של רקטות באמצעות כיפת ברזל. במבצע נהרגו בישראל חייל ו-11 אזרחים ונגרם נזק רב לרכוש. ברצועת עזה נגרם נזק כבד: למעלה מ-100 קילומטר של מנהרות לחימה ברצועת עזה הופצצו, 9 בניינים רבי-קומות ששימשו גם כמטות ומפקדות של חמאס הוחרבו ואלפי תשתיות טרור הושמדו. בתקיפות צה"ל נהרגו למעלה מ-225 מחבלים. באפריל 2022 הצהיר כוכבי שמאז מבצע שומר החומות הייתה השנה השקטה ביותר מאז ההתנתקות בגבול רצועה עזה. הוא ייחס שקט זה ל"היקף הפגיעה והעוצמה של הפגיעה שחמאס וארגוני הטרור האחרים ספגו". במאי 2021, החליט שר הביטחון, בני גנץ, להאריך את כהונתו לשנה רביעית. לאחר חודש ההחלטה קיבלה את אישורה של הממשלה. לאחר שורה של פיגועי טרור שביצעו מחבלים פלסטינים וערבים-ישראלים כנגד אזרחים ישראלים בשטחי מדינת ישראל הכריז צה"ל ב־31 במרץ 2022 על מבצע שובר גלים, שנמשך כשלושה חודשים ובמהלכו ביצעו כוחות צה"ל ומג"ב פשיטות ומעצרים נגד יעדי טרור פלסטינים ומבוקשים בשטחי יהודה ושומרון. שוטרי מג"ב פעלו גם בחלק מהערים הערביות בישראל. כוחות רבים של צה"ל בסדיר ובמילואים הוסטו ליהודה ושומרון על חשבון אימונים. במהלך המבצע נהרגו למעלה מ-200 מחבלים ונעצרו למעלה מאלפיים מבוקשים. המבצע סייע לצמצום גל הפיגועים בתחומי הקו הירוק, אך התעצמו הפיגועים ביהודה ושומרון. באוגוסט 2022 פיקד על צה"ל במבצע עלות השחר ברצועת עזה נגד הג'יהאד האסלאמי. המבצע החל לאחר מספר ימי מתיחות בגבול רצועת עזה, במתקפה אווירית שבמהלכה בוצע סיכול ממוקד במפקד החטיבה הצפונית של הארגון, תייסיר אל-ג'עברי. בשלושת ימי המבצע תקף צה"ל מהאוויר, כמו גם באמצעות טנקים וכוחות מחטיבת הקומנדו, בהם יחידת מגלן ויחידת אגוז, ופגע בחוליות שיגור, מפקדות, אמצעי לחימה ומחסני אמל"ח ועמדות תצפית של הארגון. בנוסף עצרו כוחות צה"ל עשרות מאנשי הג'יהאד האסלאמי ביהודה ושומרון. המבצע הסתיים בהפסקת אש ב-7 באוגוסט, לאחר סיכול ממוקד נוסף של מפקד החטיבה הדרומית של הג'יהאד האסלאמי והשגת מטרות צבאיות נוספות. ב-21 בנובמבר 2022 הוענק לו אות לגיון ההצטיינות מטעם נשיא ארצות הברית. ב-16 בינואר 2023 סיים את תפקידו כרמטכ"ל, ואותו החליף הרצי הלוי. במאי 2023 הוענקו לו תוארי דוקטור לשם כבוד מאוניברסיטת בר-אילן ומאוניברסיטת רייכמן. מסע הפרידה של הרמטכ"ל היוצא אביב כוכבי מצה"ל במרץ 2024 מונה כוכבי ליושב ראש הוועד המנהל של מכון ברנקו וייס. כוכבי יבצע את התפקיד בהתנדבות. כוכבי בוגר פו"ם, בעל תואר ראשון בפילוסופיה מהאוניברסיטה העברית שבירושלים, בעל תואר שני במינהל ציבורי מאוניברסיטת הרווארד שבארצות הברית (תוכנית משותפת לקרן וקסנר ולבית הספר לממשל על שם קנדי) ותואר שני נוסף ביחסים בינלאומיים מאוניברסיטת ג'ונס הופקינס. כוכבי נשוי ליעל, עורכת דין במקצועה, שכיהנה כמשנה לפרקליטת מחוז צפון, להם שלוש בנות, והם מתגוררים בעדי. צמחוני מאז תקופת התיכון וצייר חובב. יוסי מלמן, "פרויקט כוכבי", ב"מעריב" סופשבוע, יום ה', 25 באפריל 2019. אביב כוכבי, אחריך! מנהיגות יוצרת משמעות, הוצאת מערכות, 2023. מדיה וקבצים בנושא אביב כוכבי בוויקישיתוף אביב כוכבי, במסד הנתונים הקולנועיים IMDb (באנגלית) ציטוטים בנושא אביב כוכבי בוויקיציטוט רא"ל אביב כוכבי באתר צה"ל מידע על אביב כוכבי בקטלוג הספרייה הלאומית עמוס הראל, רא"ל אביב כוכבי, באתר TheMarker‏, 4 בדצמבר 2019 אלוף אביב כוכבי, ראש אגף המודיעין, באתר Israel defense שרה ליבוביץ-דר, ראש בראש: ראש המוסד יוסי כהן והרמטכ"ל אביב כוכבי – האם נראה אותם מתמודדים על ראשות הממשלה?, מגזין ליברל, 10 במאי 2021 שני אלמוג, השתקפויות של החברה בישראל בפקודות המנהיג הצבאי: ניתוח מקרה הרמטכ"ל, אתר אגודת חוקרי צבא-חברה בישראל, 20 במרץ 2022 גלריית תמונות, הרמטכ"ל - כמו שעוד לא ראיתם, באתר צה"ל, 15 בינואר 2023 הרמטכ"ל ה-22, רא"ל אביב כוכבי | את"צ, סרטון בערוץ "הפצות צה"ל", באתר יוטיוב (אורך: 03:36) יונה לייבזון, ‏האזהרות שקיבל הדרג המדיני ושחרור החטופים: הקלטות אביב כוכבי, באתר ‏מאקו‏, 8 במאי 2024 ראיונות הרמטכ"ל כוכבי בריאיון פרידה: הרגעים הקשים והמרגשים, האיומים על ישראל והתכניות להמשך, סרטון בערוץ "עכשיו 14", באתר יוטיוב (אורך: 36:45), 13 בינואר 2023 מכתביו אלוף אביב כוכבי, ראש אמ"ן: הלקח מיום כיפור - דבר לא מובן מאליו, באתר ynet, 7 באוקטובר 2011 ארבעים שנה לסעיף ארבעים, באתר ynet, 6 באוקטובר 2013 אביב כוכבי, "על שבעה כללי יסוד למנהיגות ביחידת שדה", בתוך: "על מנהיגות צבאית", אוניברסיטה משודרת הוצאת משרד הביטחון, 2007, עמודים 62–71 אביב כוכבי וערן אורטל, ‏מעשה אמ"ן – שינוי קבוע במציאות משתנה, בין הקטבים ‏מרכז דדו לחשיבה צבאית בינתחומית 2, יולי 2014, עמ' 9–57 הקדמת הרמטכ"ל, כתב עט בין הקטבים גיליון 30–28 עליונות צבאית ותר"ש תנופה, מרכז דדו לחשיבה צבאית בינתחומית, אוגוסט 2020 אביב כוכבי, להיות מצביא - מה מאפיין את המפקד הבכיר?, כתב עט בין הקטבים, גיליון 33 מצביאות, 26 ביולי 2021 מנאומיו "מסע של אמונה, נחישות ויצירתיות": נאום "שלוש האימהות" של הרמטכ"ל כוכבי, סרטון בערוץ "כאן 11", באתר יוטיוב (אורך: 11:46), יום הזיכרון לחללי מערכות ישראל, 13 באפריל 2021 מח"ט הצנחנים בזמן מבצע חומת מגן, הרמטכ"ל רא"ל אביב כוכבי, סרטון בערוץ "את"צ - אתר צה"ל החדש", באתר יוטיוב (אורך: 24:22) נאום הרמטכ"ל אביב כוכבי במכון למחקרי ביטחון לאומי (INSS), סרטון בערוץ "INSS ISRAEL", באתר יוטיוב (אורך: 01:11:17), דצמבר 2022 צפו: אביב כוכבי נחנק מדמעות בטקס חילופי הרמטכ"ל, סרטון בערוץ "ערוץ 7", באתר יוטיוב (אורך: 11:51), 16 בינואר 2023 איתי אילנאי, זהר כוכבי, ד"ר לפילוסופיה ואחיו של הרמטכ"ל: "אנחנו לא צריכים לשלוט על עם אחר. זו העמדה של 50 אחוז מאזרחי ישראל", באתר ynet, 31 בדצמבר 2021 שאול כוכבי, משפחת שטרנגסט והרמטכ"ל "הקרקובאי" הראשון, נוביני קרקובסקיה, גיליון 143, ינואר 2019, עמ' 2 נאומו של כוכבי בכניסה לתפקיד הרמטכ"ל, באתר צה"ל יוסי מלמן, "מעריב", 25 באפריל 2019 אמירה לם, סיפורו של רב אלוף, באתר ynet, 1 בנובמבר 2018 מיכל גילת, מה עשה הרמטכ"ל על אזרחי בשבת בבוקר בקרית ביאליק?, באתר כלבו – חיפה והצפון, 17 באפריל 2021 כוכבי אביב, באתר News1 מחלקה ראשונה עמוס הראל, מבחן חייהם, באתר הארץ, 24 ביוני 2005 חן קוטס-בר, דרך כוכבו, באתר nrg‏, 24 באפריל 2005 יוסי יהושוע וראובן וייס, "הגדוד של המדינה", ידיעות אחרונות מוסף 7 ימים, 7 באוקטובר 2011, אביב כוכבי: "אני זוכר את עצמי כחייל, עם מ"ק על הגב, ליד צידון, והוא יורד במדרגות עם פנס לראשו, ופתאום פונה אליי, לחייל הפשוט, ומתחקר אותי, שואל מה העניינים, מה שלומי, יורד לפרטים. הייתה הרגשה שאתה שייך למשהו מיוחד, לגדוד עם מורשת. הדרישות היו גבוהות וקפדניות. הייתה ירידה לפרטים ברמת הביצוע בלי שום הנחות, אבל באותה נשימה גם יחס אישי של המפקדים. מה שאפיינו את הגדוד היו התחבולה והראש היצירתי להביא פתרון בדרך אחרת" גל הירש, סיפור מלחמה סיפור אהבה, הוצאת ידיעות אחרונות, 2009, עמוד 25 יוסי יהושוע וראובן וייס, "הגדוד של המדינה", ידיעות אחרונות מוסף 7 ימים, 7 באוקטובר 2011 גל פרל פינקל, ‏האביב הגיע מוקדם השנה, באתר דבר העובדים בארץ ישראל, 26 באוקטובר 2018 יוסי יהושוע וראובן וייס, "הגדוד של המדינה", ידיעות אחרונות מוסף 7 ימים, 7 באוקטובר 2011, אביב כוכבי: "זה נכון שרציתי לסגור מעגל ולפקד על 890, זה טבעי ונורמלי, אבל התחושה הזו עברה לי שלוש דקות אחרי טקס קבלת הפיקוד על גדוד 101" רשימת מפקדי בסיס האימונים החטיבתי של הצנחנים (הקישור אינו פעיל, 7.11.2020), באתר "חטיבת הצנחנים" אמיר בוחבוט, אמ"ן בידיו: כוכבי יקבל היום פיקוד על המודיעין, באתר nrg‏, 22 בנובמבר 2010 אהוד ערן, תמצית געגוע - סיפורו של ארז גרשטיין והמלחמה בלבנון, ידיעות ספרים, 2007, עמוד 200 אמיר בוחבוט, כוכבי עולה: ראש אמ"ן הבא – לוחם ופילוסוף, באתר nrg‏, 24 בספטמבר 2010 אמיר אורן, הכומתות האדומות שבות לצמרת צה"ל, באתר הארץ, 2 במאי 2014 אמיר בוחבוט, משימת חייו של תת-אלוף אביב כוכבי, באתר nrg‏, 21 באפריל 2006 ד"ר אורי מילשטיין, ‏תחקיר: כך הצליח צה"ל למנוע מעורבות איראנית בשטחים באינתיפאדה השנייה, באתר מעריב אונליין, 26 במרץ 2016 אמיר בוחבוט‏, צייר לי שדה קרב: דרכו של אלוף כוכבי אל התפקיד הבכיר בצה"ל | פרופיל, באתר וואלה, 26 באוקטובר 2018 עמוס הראל, יאיר גולן, אלוף פיקוד העורף, חושף שישראל מצויה בהיערכות למגננה רבתי לקראת שנת 2010, באתר הארץ, 16 באוקטובר 2009 יואב אבן, ‏הווידאופדיה: המצור על כנסיית המולד, באתר ‏מאקו‏, 10 במרץ 2009 אליאור לוי, עשור למצור: מגורשי כנסיית המולד מדברים שלום, באתר ynet, 1 באפריל 2012 עו"ד יניב אופק; אסף בכר, ההתבצרות בכנסיית המולד בבית-לחם, 2002, באתר הספרייה הווירטואלית של מטח, ‏2007 חנן גרינברג, מחליפו של שמואל זכאי בעזה: אביב כוכבי, באתר ynet, 15 בנובמבר 2004 גל פרל פינקל, ‏מלחמות לוקחות זמן שלישראל אין, מערכות 487, 2020, עמ' 19. (הקישור אינו פעיל, 7.11.2020) אמיר בוחבוט‏, "הלוחמים בכפיר סוללים לעצמם את הדרך", באתר וואלה, 15 במאי 2013 אמיר בוחבוט, כוכבי עולה: ראש אמ"ן הבא - לוחם ופילוסוף, באתר nrg‏, 24 בספטמבר 2010 עמוס הראל, בוטלו לימודי תא"ל בחו"ל מחשש שייעצר, באתר הארץ, 27 בפברואר 2006 שי לוי, ‏הו הא מי זה בא: הרמטכ"ל הבא?, באתר ‏מאקו‏, 11 בנובמבר 2016 יונתן אוריך, ראש אמ"ן: בידי אויבינו מצויים 200 אלף טילים המסוגלים לפגוע בישראל, באתר צה"ל (דרך ארכיון האינטרנט), 2 בפברואר 2012 נרי ברנר, ראש אמ"ן: לאיראן יש אורניום מועשר ל-4 פצצות, באתר ynet, 2 בפברואר 2012 יואב זיתון, ראש אמ"ן: קולות באיראן לשקול תוכנית הגרעין, באתר ynet, 14 במרץ 2013 עידן סונסינו, ראש אמ"ן: ארגוני הטרור מתעצמים ומתחזקים סביבנו, האתגרים מורכבים, באתר צה"ל (דרך ארכיון האינטרנט), 14 במרץ 2013 אמיר בוחבוט‏, לאחר "עמוד ענן": פורום מטכ"ל ידון בליקויים, באתר וואלה, 24 בנובמבר 2012 אמיר בוחבוט‏, ראש אמ"ן: "משמרות המהפכה מאחורי הברחת הנשק", באתר וואלה, 6 במרץ 2014 יואב זיתון, מהפכה ו"קירות קשים". תם עידן כוכבי באמ"ן, באתר ynet, 19 בספטמבר 2014 ירון דרוקמן, המבקר: נתניהו, יעלון וגנץ ידעו על חומרת איום המנהרות, לא שיקפו אותו לקבינט ולא דאגו שצה"ל יכין תוכנית מבצעית, באתר ynet, 28 בפברואר 2017 תהליכי קבלת החלטות בקבינט בנוגע לרצועת עזה לפני מבצע צוק איתן ובתחילתו, דוח מבקר המדינה בעניין מבצע צוק איתן ההתמודדות עם איום המנהרות, דוח מבקר המדינה בעניין מבצע צוק איתן רתם קליגר, אלוף אביב כוכבי מונה למפקד פיקוד הצפון, באתר צה"ל (דרך ארכיון האינטרנט), 2 בנובמבר 2014 יוסי יהושוע, כוכבי עולה, באתר ynet, 4 בנובמבר 2016 אמיר בוחבוט‏, "אהפוך את צה"ל ליעיל יותר": אלוף כוכבי נכנס לתפקיד סגן הרמטכ"ל, באתר וואלה, 11 במאי 2017 גיא ורון וניר דבורי, ‏הרמטכ"ל הבא: ליברמן בחר בכוכבי, באתר ‏מאקו‏, 26 באוקטובר 2018 טל שלו, אמיר בוחבוט ויואב איתיאל‏, ליברמן בחר: הרמטכ"ל הבא של צה"ל הוא אלוף אביב כוכבי, באתר וואלה, 26 באוקטובר 2018 אריק בנדר ויניר קוזין, ‏נתניהו: "אלוף אביב כוכבי המועמד הראוי להיות הרמטכ"ל", באתר מעריב אונליין, 26 באוקטובר 2018 שחר חי, ענבר טויזר ואיתמר אייכנר, אושר מינוי כוכבי לרמטכ"ל, איזנקוט יכהן שבועיים נוספים, באתר ynet, 25 בנובמבר 2018 יניב קובוביץ, אביב כוכבי מונה לרמטכ"ל ה-22: "מתחייב להעמיד צבא קטלני, יעיל וחדשני", באתר הארץ, 15 בינואר 2019 מהענקת הדרגות ועד למשמר הכבוד - כל העדכונים, באתר צה"ל, 17 בינואר 2019 אור הלר, בין בחירות ומערכות: השנה הראשונה והסוערת של כוכבי כרמטכ"ל, באתר חדשות 13, 7 בדצמבר 2019 גל פרל פינקל, נדרשת תנופה ליבשה, מבט על, גיליון 1344, 6 ביולי 2020, באתר המכון למחקרי ביטחון לאומי אלכס פישמן, תוכנית כוכבי להכרעת האויב, באתר "ידיעות אחרונות", 13 ביוני 2019 תוכנית הרמטכ"ל לנצח במלחמה הבאה מתנגשת במשבר הקורונה, באתר ynet, 28 במאי 2020 דיווח: הרחפנים שתקפו בביירות פגעו בציוד איראני לדיוק טילים, באתר ynet, 27 באוגוסט 2019 טילי נ"ט נורו מלבנון, אין נפגעים - צה"ל ירה יותר מ-100 פגזי ארטילריה ותקף באמצעות מסק"ר, באתר צה"ל, 1 בספטמבר 2019 מטוסי קרב תקפו עשרות מטרות צבאיות של כוח קודס האיראני וצבא סוריה, באתר צה"ל, 20 בנובמבר 2019 כוכבי: זו השנה השקטה בעזה ב-15 השנים האחרונות, באתר "סרוגים", 15 באפריל 2022 אריק בנדר, ‏גנץ האריך בשנה את כהונתו של הרמטכ"ל כוכבי, באתר מעריב אונליין, 27 במאי 2021 בנצי רובין, ‏רשמית: כהונת הרמטכ"ל אביב כוכבי תוארך בשנה, באתר "סרוגים", 20 ביוני 2021 מוכנות הצבא כבר נפגעת, והמו"מ הקואליציוני רק מייצר בלגן, באתר ynet, 5 בדצמבר 2022 עיטור כבוד הוענק לרמטכ"ל כוכבי בשם נשיא ארצות הברית, באתר מעריב אונליין, 21 בנובמבר 2022 נאום רב-אלוף (מיל') אביב כוכבי בטקס הענקת ד"ר לשם כבוד | אוניברסיטת רייכמן, סרטון בערוץ "Reichman University (IDC Herzliya)", באתר יוטיוב (אורך: 07:22). דוד רוזנטל‏, הפוליטיקה תחכה: זה התפקיד החדש של אביב כוכבי, באתר וואלה, 11 במרץ 2024. Wexner Israel Fellowship Alumni, אתר קרן וקסנר (באנגלית) (ארכיון) תושבי מצפה עדי מדברים על הרמטכ"ל הנכנס מיישובם אביב כוכבי, סרטון בערוץ "ynet", באתר יוטיוב (אורך: 03:53) אחיה ראב"ד, שכן, רמטכ"ל: "כל היישוב גאה", באתר ynet, 27 באוקטובר 2018 אמיר בוחבוט‏, הרמטכ"ל כוכבי אירח בסוכות בני משפחה בניגוד להנחיות הקורונה, באתר וואלה, 8 באוקטובר 2020 אלוף בן, מורשת הקרב שמותיר אביב כוכבי - ומה שנעדר ממנה, באתר הארץ, 7 בפברואר 2023